Johan Nicolai Madvig

Johan Nicolai Madvig (1804–1886) var en dansk klassisk filolog, professor ved Københavns Universitet og politiker.L.N. Madvig fra Dansk biografisk leksikon, 3. utgave 1979-1984, (besøkt 3. februar 2014)

Han ble utdannet ved Københavns universitet, og utnevnt til professor i latinsk språk og litteratur 1829. I 1832 ble han universitetsbibliotekar.

Madvig var medlem av den Grundlovgivende Rigsforsamling i 1848-49. Han var kultusminister - kirke-og undervisningsminister fra 16. november 1848 til 7. desember 1851.Danske regeringer 1848-1901 fra Danmarkshistorien / Aarhus Universitet, (besøkt 3. februar 2014)

Han var medlem av Folketinget 1849-53 og senere av Landstinget.

Etter å ha vært i regjeringen gikk han tilbake til sitt akademiske virke ved universitetet, hvor han også var rektor i flere perioder. Han viet sitt liv til studiet av og undervisning i latin og forbedring av latinskolene. Han arbeidet mye med Cicero, og revolusjonerte studiet av hans filosofiske skrifter ved en utgivelse av hans De finibus (1839). Hans mest kjente verk er antagelig de han skrev om latinsk grammatikk og gresk syntaks, spesielt hans latinske skolegrammatikk.

I 1874 begynte han å miste synet, og ble tvunget til å oppgi mye av sitt arbeid. Han fortsatte imidlertid å forelese, og ble valgt til rektor for sjette gang i 1879. 1880 frasa han seg professoratet, men fortsatte sitt arbeid om romersk lov. I dette verket inntat Madvig et strengt konservativt standpunkt og kritiserer Mommsens syn på Cæsars reformprogram. Hans siste verk var hans Livserindringer (utgitt 1887).

 Utmerkelser 
Madvig ble ridder av Dannebrogordenen i 1840, kommandør i 1850,  fikk storkorset av Dannebrog i 1859 , mottok Dannebrogordenens hederstegn i 1871 og ble ridder av Elefantordenen i 1879.

 Referanser 

 Eksterne lenker 
 Madvig i Nordisk Familjebok

Kategori:Danske klassiske filologer
Kategori:Professorer ved Københavns Universitet
Kategori:Medlemmer av Det Kongelige Danske Videnskabernes Selskab
Kategori:Danske kirkeministre
Kategori:Danske undervisningsministre
Kategori:Landstingsmedlemmer
Kategori:Folketingsmedlemmer
Kategori:Medlemmer av Den Grundlovgivende Rigsforsamling
Kategori:Storkors av Dannebrogordenen‎
Kategori:Riddere av Elefantordenen
Kategori:Alumni fra Københavns Universitet
Kategori:Personer fra Svaneke